แนวโน้มดัชนีเช้าแกว่งไซด์เวย์
นักวิเคราะห์ฯคาดตลาดหุ้นไทยเช้านี้แกว่งไซต์เวย์ หลังยังไม่มีปัจจัยใหม่เข้ามา ให้แนวรับ 1,085-1,090 จุด แนวต้าน 1,100-1,105  จุด
18 ส.ค. 2554

นักวิเคราะห์ฯคาดตลาดหุ้นไทยเช้านี้แกว่งไซต์เวย์ หลังยังไม่มีปัจจัยใหม่เข้ามา ให้แนวรับ 1,085-1,090 จุด แนวต้าน 1,100-1,105  จุด          นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้น่าจะแกว่งตัวไซด์เวย์ เนื่องจากวันนี้ยังไม่มีปัจจัยใหม่ๆ เด่นชัดเข้ามา อย่างไรก็ตาม คงมีการเข้ามาเล่นเก็งกำไรหุ้นกลุ่มที่คาดว่าจะได้รับประโยชน์จากนโยบายของรัฐบาลชุดใหม่ ซึ่งส่วนใหญ่เป็นหุ้นที่เกี่ยวข้องกับเศรษฐกิจในประเทศ เช่น การบริโภค, รับเหมาก่อสร้าง, อสังหาริมทรัพย์, ธนาคารพาณิชย์ เป็นต้น เนื่องจากสัปดาห์หน้ารัฐบาลจะมีการแถลงนโยบาย         ทั้งนี้ ตลาดฯช่วงนี้เป็นตลาดฯแบบเทรดดิ้ง ยังไม่ใช่ช่วงที่ควรจะลงทุน เพราะฉะนั้นเมื่อดัชนีฯปรับขึ้นมาก็ควรที่จะขายทำกำไร และถ้าแกว่งตัวลงก็เลือกเข้าซื้อหุ้นที่คาดจะได้ประโยชน์จากนโยบายรัฐ   พร้อมให้แนวรับ 1,085-1,090 จุด แนวต้าน 1,100-1,105  จุด